CELEX: 32015R2010
Language: hu
Date: 2015-11-11 00:00:00
Title: A Bizottság (EU) 2015/2010 rendelete (2015. november 11.) a harmonizált fogyasztói árindexek közös bázisidőszaka tekintetében a 2494/95/EK tanácsi rendelet végrehajtására vonatkozó részletes szabályok megállapításáról szóló 1708/2005/EK rendelet módosításáról (EGT-vonatkozású szöveg)

12.11.2015   
            
            
               HU
            
            
               Az Európai Unió Hivatalos Lapja
            
            
               L 295/1
            
         A BIZOTTSÁG (EU) 2015/2010 RENDELETE
   (2015. november 11.)
   a harmonizált fogyasztói árindexek közös bázisidőszaka tekintetében a 2494/95/EK tanácsi rendelet végrehajtására vonatkozó részletes szabályok megállapításáról szóló 1708/2005/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmonizált fogyasztói árindexekről szóló, 1995. október 23-i 2494/95/EK tanácsi rendeletre (1) és különösen annak 4. cikke harmadik bekezdésére és 5. cikkének (3) bekezdésére,
   tekintettel az Európai Központi Bank véleményére (2),
   mivel:
   
               (1)
            
            
               A 2494/95/EK rendelet létrehozza a harmonizált fogyasztói árindexek (HICP) összeállításához szükséges statisztikai alapot.
            
         
               (2)
            
            
               Az 1708/2005/EK bizottsági rendelet (3) megállapítja a HICP bázisidőszakának meghatározására szolgáló közös szabályokat és az index bázisidőszakát a következőképpen rögzíti: 2005 = 100.
            
         
               (3)
            
            
               A HICP-részindexek osztályozásának változásai következtében és azon részindexek hozzáigazítása miatt, amelyeket a bázisidőszak (2005 = 100) bevezetését követően kapcsoltak a HICP-hez, szükség van az index bázisidőszakának módosítására. A HICP összehasonlíthatóságának és helytállóságának biztosítása érdekében ezért indokolt az index bázisidőszakát a következőképpen módosítani: 2015 = 100.
            
         
               (4)
            
            
               A 2494/95/EK rendelet 13. cikkének megfelelően e rendelet elfogadása során figyelembe vették a költséghatékonyságot.
            
         
               (5)
            
            
               Az ebben a rendeletben előírt intézkedések összhangban állnak az Európai Statisztikai Rendszer Bizottságának véleményével,
            
         ELFOGADTA EZT A RENDELETET:
   1. cikk
   Az 1708/2005/EK rendelet 3. cikke helyébe a következő szöveg lép:
   
      „3. cikk
      Az index bázisidőszaka
      (1)   A HICP közös bázisidőszaka: 2015 = 100. A HICP 2016. januári közzétételétől kezdődően ezt az új bázisidőszakot kell használni a HICP indexeinek és részindexeinek teljes idősoraira.
      (2)   A HICP-be beépítendő bármely további részindexet egy adott év decemberében 100 indexpontos szinten kell kapcsolni az indexhez, és a következő év januárjától kezdődően – e hónapot is beleértve – kell alkalmazni.”
   
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 11-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 257., 1995.10.27., 1. o.
   
   
      (2)  2015. június 1-jei vélemény (HL C 209., 2015.6.25., 3. o.)
   
      (3)  A Bizottság 2005. október 19-i 1708/2005/EK rendelete a harmonizált fogyasztói árindexek közös bázisidőszaka tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2214/96/EK rendelet módosításáról (HL L 274., 2005.10.20., 9. o.).